רודי סעדה

רודי סעדה (נולד ב-17 באפריל 1980) הוא בדרן, סטנדאפיסט, שחקן תיאטרון, טלוויזיה וקולנוע ישראלי. סעדה גדל ביפו במשפחה בת ארבעה אחים, לאם גננת ואב נהג במס הכנסה. מגיל 13 התחנך בקיבוץ בית זרע. עם סיום שירותו הצבאי, למד משחק בסטודיו למשחק של יורם לוינשטיין. זוכה מלגת אמריקה-ישראל (קרן שרת) בשנת 2001. במסגרת לימודיו בסטודיו למשחק השתתף בהפקות רבות. בין השאר, בהצגה "פריקס" (בתפקיד הראשי, "הגמד") שביימה סיגל אבין. הצגה שזכתה לשבחים רבים והועלתה בהצלחה בפסטיבל ITS באמסטרדם. עם סיום לימודיו שיחק בתיאטרון חיפה בהצגות "הבוגר" (בתפקיד הראשי), "משחקים בחצר האחורית" (בתפקיד גידי) "הילדה שאני אוהב" (בתפקיד אדם), "משפחת ישראלי" (בתפקיד הבן), ו"אימפרו" (בתפקיד עצמו). בשנת 1998 החל סעדה להופיע בקטעי סטנד-אפ על במת הקאמל קומדי קלאב. בתיאטרון "הבימה" שיחק בהצגות "מבקר המדינה" ו"רומנטיקה". בשנת 2012 נבחר סעדה על ידי העיתון מעריב, בגיליון חגיגי שיצא בפורים, כאחד מ"האנשים הכי מצחיקים בישראל", לאור הופעתו שנקראה "טריפ". ב-2013 שיחק בהצגה "קופיקו 2 – צוחק מי שצוחק אחרון" בתפקיד שלומק'ה, פטרוזיליה ואברום. בחנוכה 2013 שיחק במחזמר "הגיבורים". ביים הצגת ילדים בשם "צ'ופצ'יק ומפתח העולמות", שבה גם שיחק בתפקיד מרכזי. ב-2023 שיחק בסדרה צוות הצלה המשודרת ב"ניק ג'וניור". ב 2023 התחיל סעדה את "אתגר הקרח" בו הוא טובל באמבטיית קרח 100 ימים ברציפות והעלה את הטבילות לרשתו, עם הטבילות אירח שחקנים, זמרים ומפורסמים אחרים שבאו לקחת חלק באתגר, האתגר תפס תאוצה ברשתות ולמליוני צפיות לפרק, בסיום העונה הראשונה המשיך לעונה ה 2 של האתגר, באמצע העונה שבר את שיא ישראל בקרח למשך 23 דקות בתוכניתו של קווין רובין. פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. סעדה שיחק במספר פרסומות טלוויזיה עבור חברות כגון: "מאסט", "אלדן", "לוטו", "אל"ה" ו"שטראוס". שיחק בסדרות: "האקס המיתולוגי", "החיים זה לא הכל", "המקום", בתפקיד אורח ב"הכל דבש", "אולי הפעם" (העונה השנייה והשלישית) ובסדרת הילדים "קופיקו" בתפקיד אברום (עונה 2–4). השתתף בתוכנית האלתורים "טוב שבאת" שעלתה בערוץ 10. הופיע בתוכנית הסטנד-אפ "אין בעיה עם רועי לוי". דיבב את צוק בסדרת האנימציה "כלום" ששודרה ב"ביפ". השתתף בעונה ה-3 של "הבורר" (בתפקיד קביליו). שיחק בתפקיד מרכזי בסדרה "גבוה וגרינבאום" ששודרה בקשת. סעדה הופיע אף בעונה הראשונה בסדרה "גאליס" ששודרה בערוץ הילדים שם גילם את איתן גולד עוזרו הטיפש של סיימון. שיחק את מורן שפושניקוב בסדרה "הקלמרים". שיחק בסדרת האינטרנט "עסק משפחתי", איתה זכה במקום הראשון בתחרות "יוצרים ברשת 2.0". היה בין כותבי תוכנית המתיחות "קומי קומי" וכתב מספר פרקים לתוכנית "בלאגן" בערוץ ג'טיקס. הוציא לאור את "דניאלה", סינגל ראשון מתוך אלבום הבכורה שלו. האלבום שנושא את השם "לפתוח את הכל" ראה אור בשנת 2013 לשידור חופשי באינטרנט. יחד עם הסינגל שוחרר גם קליפ לשיר שביים אסף לבני. בשנת 2015 הופיע בסדרה ג'ינג'י בתור שוקו מהצמד שוקו ומוקה. בשנת 2016 השתתף בסרט הקולנוע "הלהקה האחרונה בלבנון". בשנת 2017 השתתף בסדרה "רוי בוי ביער הסודי" בתפקיד שוטא. בשנת 2017 השתתף בסרט "ג'סטה" בתפקיד גבעול, ובשנת 2018 בסרט ההמשך "עד הקצה" באותו תפקיד. החל משנת 2018 משתתף בסדרה "קופה ראשית", בה הוא מגלם את נתן פרנקו. בשנת 2018 השתתף בסדרות ספין אוף של "קופיקו", קופיקו במשטרה וקופיקו המנהל. בשנת 2022 סעדה שיחק בעונה השנייה של "לבד בבית" שמשודרת בכאן חינוכית. ביוני 2018 עבר סעדה תאונת אופנוע קשה, בעקבותיה אושפז במשך שנה בבית חולים ועבר שיקום. בשנת 2019 פרסם ביוטיוב ספיישל סטנדאפ בשם "אמיתי לגמרי" העוסק בתאונה והשלכותיה על חייו. אתר האינטרנט הרשמי של רודי סעדה רודי סעדה, ברשת החברתית פייסבוק רודי סעדה, ברשת החברתית אינסטגרם רודי סעדה, ברשת החברתית טיקטוק רודי סעדה, במיזם "אישים" לתיעוד היצירה הישראלית רודי סעדה, במסד הנתונים הקולנועיים IMDb (באנגלית) רודי סעדה, באתר "אידיבי", מאגר הידע העברי לקולנוע ישראלי ועולמי רודי סעדה, במסד הנתונים הקולנועיים KinoPoisk (ברוסית) רודי סעדה, בארכיון הבימה עליס בליטנטל, ה"טריפ" של רודי סעדה, באתר News1 מחלקה ראשונה, 26 בפברואר 2012 רודי סעדה מתראיין בפודקאסט "מאחורי כל צחוק", מגיש: אלדד שטרית, 7 בינואר 2019 ילד חוץ - עם רודי סעדה, לשחרר את הדב, פרק, סרטון באתר יוטיוב